Ηθική θεώρηση της φαρμακοδιέγερσης στον αθλητισμό:
Creators: name: Τσέλιου, Μαρία-Ευσταθία Αθανασίου
Publisher: name: Aristotle University of Thessaloniki
Year: 2014
Subjects: φαρμακοδιέγερση
ηθική θεώρηση
θρησκεία και αθλητισμός
ντόπινγκ
doping
moral assessment of sports
religion and sports

description: Στην παρούσα μελέτη καταβάλλεται η προσπάθεια να εξεταστεί ο ηθικός προβληματισμός που προκύπτει από την χρήση φαρμάκων στον χώρο του αθλητισμού, διεθνώς γνωστό ως ντόπινγκ (doping). Αρχικά, η εργασία αποτελείται από τρία(3) κεφάλαια, τα συμπεράσματα και την εισαγωγή. Πιο συγκεκριμένα, το πρώτο κεφάλαιο αποτελείται από πέντε(5) ενότητες. Η πρώτη ενότητα είναι η εισαγωγή όπου γίνεται μια γενική αναφορά στον ρόλο του αθλητισμού στη ζωή των ανθρώπων και στη παρουσία του ντόπινγκ. Έπειτα γίνεται η ιστορική ανασκόπηση του αθλητισμού ˙ από την αρχαιότητα, που ως γνωστόν οι αγώνες διαδραμάτιζαν σπουδαίο ρόλο στις ζωές των ανθρώπων τόσο σε εκπαιδευτικό επίπεδο όσο και σε επαγγελματικό. Στη συνέχεια, στο Βυζάντιο που αν και οι αγώνες είχαν καταργηθεί, ορισμένα αθλήματα συνέχιζαν να υπάρχουν ˙ έπειτα στην Τουρκοκρατία που αν και η Ελλάδα βρισκόταν υπό τον τουρκικό ζυγό ορισμένα αθλήματα συνέχιζαν να υφίστανται και τέλος στην σύγχρονη εποχή που από το 1896 και έπειτα οι Ολυμπιακοί Αγώνες πραγματοποιούνται κάθε τέσσερα(4) χρόνια. Έπειτα, δίνεται ο ορισμός της έννοιας του ντόπινγκ και γίνεται η ιστορική ανασκόπηση αυτού. Σε αυτό το σημείο θα ήταν ορθό να γίνει μια επιγραμματική διευκρίνιση ότι ο όρος ντόπινγκ δεν υπήρχε αυτούσιος στην αρχαιότητα αλλά απέκτησε την σημερινή του μορφή με το πέρασμα των χρόνων. Η επόμενη ενότητα φέρει τον τίτλο « αθλητισμός και θρησκεία » όπου παρατίθενται οι απόψεις κάποιων θρησκειών περί αθλητισμού και κατά πόσο αυτά τα δύο , ο αθλητισμός δηλαδή και η θρησκεία θα μπορούσαν να συνδεθούν. Στην επόμενη ενότητα αναλύονται όλες εκείνες οι ηθικές αξίες που διέπουν ή που θα έπρεπε να διέπουν τον χώρο του αθλητισμού. Το δεύτερο κεφάλαιο έχει τον τίτλο « άνθρωπος και ντόπινγκ» και αποτελείται από δύο(2) ενότητες. Στην πρώτη , γίνεται μια αναλυτικότερη αναφορά στην έννοια και στα είδη της φαρμακοδιέγερσης. Πιο αναλυτικά, τα είδη είναι δύο ˙ πρώτον, η δια του στόματος χρήση φαρμάκων ή η χρήση σε ενέσιμη μορφή και δεύτερον το γονιδιακό ντόπινγκ όπου γίνεται η χρήση γονιδίων προς βελτίωση του μυϊκού συστήματος. Στην δεύτερη ενότητα αναλύεται η άποψη κατά πόσο οι αθλητές τροποποιούνται με την χρήση της φαρμακοδιέγερσης. Το τρίτο κεφάλαιο έχει τον τίτλο « Ηθική αξιολόγηση της φαρμακοδιέγερσης» και αποτελείται από τρεις(3) ενότητες. Στην πρώτη, δίνεται ο ορισμός της έννοιας του ανθρώπου με βάση τη βιβλική και πατερική θεολογία και ορισμένες θεολογικές αρχές που αφορούν την σχέση του Θεού με την κτίση και ειδικότερα με τον άνθρωπο. Στην δεύτερη ενότητα αναλύονται όλες εκείνες οι αρνητικές επιπτώσεις που απορρέουν από την χρήση φαρμάκων στον αθλητισμό, όπως για παράδειγμα η ματαιοδοξία, η φιλαυτία κλπ. Η Τρίτη ενότητα έχει τον τίτλο « Αντιντόπινγκ» και είναι το σύστημα που τάσσεται κατά της χρήσεως φαρμάκων στον αθλητισμό. Ακολουθούν τα συμπεράσματα και τέλος η βιβλιογραφία που χωρίζεται στις πηγές και στα βοηθήματα.
description: In this thesis an effort has been made to examine the moral concern that arises from the usage of drugs in sports, well-known as doping. At first the thesis consists of three(3) chapters, the conclusion and the bibliography. The first chapter consists of five(5) units; the first unit is the introduction in which is given a general reference of sport and the presence of doping. Then, in the second unit the history of sports is presented; from the ancient times when the sports played a pivotal role in peoples’ lives in their everyday lives and in their education. Moreover, despite the fact that in the Byzantium the Olympic games had been banned, some sports still existed; then in the time when Greece was under the Turkish yoke and people still continued to organize games and finally in the contemporary history of sports where the Olympic Games from 1896 are held every four(4)years. In the next unit, the definition of doping is given as well as its historic reference. In the fourth unit of the first chapter the opinions of some religions about the sports are given and up to what extend the religion and sports can be interconnected. In the final unit, the moral values that have to exist in sports are referred, such as the fair play and respect among the athletes. The second chapter is entitled ‘’ Man and doping’’ and consists of two(2) units. In the first unit, there is a detailed reference of the meaning of doping and the types in which is divided; first, there are the drugs that are administered orally or by injection and secondly there is the gene doping by which the genes are used in order for an adequate muscular result to be produced. In the second unit the analysis of whether and how the athletes are modified by the regular or excessive usage of doping. The third chapter is entitled ‘’ Moral assessment of doping’’ and consists of three(3) units. In the first unit the definition of the meaning of man (anthropos) is referred according to the Church Fathers of Orthodoxy; in the second unit all the negative consequences that result from doping are analyzed, for instance the cheating the harm in health. Furthermore, in the third unit the anti-doping system is presented. Then, there is the conclusion and finally the bibliography.